ການ​ໂຈມ​ຕີຮ້າຍ​ແຮງ​ 3 ບັ້ນ ໃນອີຈິບ ສັງຫານ ຢ່າງນ້ອຍ 3 ຄົນ 
ເຫດ​ລະ​ເບີ​ດອີກບັ້ນ​ນຶ່ງ ທີ່​ສະຖາ​ນີລົດ​ໄຟ​ໃຕ້​ດິນ Al-Marj ທາງ​ພາກ​ຕາ​ເວັນ​ອອກ ​ຂອງ​ນະຄອນຫຼວງໄຄ​ໂຣ ​ກໍເຮັດໃຫ້​ 3 ຄົນ ບາດ​ເຈັບ.
ເຫດລະເບີດບັ້ນນຶ່ງໃກ້ໆກັບທຳນຽບປະທານາທິບໍດີອີຢິບ ໃນນະຄອນຫຼວງໄຄໂຣ ຍັງຜົນ ໃຫ້ຄົນນຶ່ງທີ່ຍ່າງຜ່ານໄປໄດ້ຮັບ ບາດເຈັບ ໃນເຊົ້າວັນພະຫັດມື້ນີ້ ໃນການໂຈມຕີຮ້າຍແຮງ 3 ບັ້ນ ທັງຢູ່ໃນແລະອ້ອມແອ້ມນະຄອນຫຼວງໃນຄືນຜ່ານມາ ຊຶ່ງໄດ້ ສັງຫານຢ່າງນ້ອຍ 3 ຄົນ ແລະສິບກວ່າຄົນໄດ້ຮັບບາດເຈັບ ເຫດລະເບີດຮ້າຍແຮງສຸດ ແມ່ນເກີດຂຶ້ນ ຢູ່ເທິງລົດໄຟ ໃນແລງ ວັນພຸດວານນີ້ທີ່ລັດ Menufia ທາງພາກເໜືອຂອງໄຄໂຣ ທີ່ເຮັດ ໃຫ້ຕຳຫຼວດ 2 ຄົນ ແລະພົນລະເຮືອນຄົນນຶ່ງ ເສຍຊີວິດ ມີຢ່າງ ນ້ອຍ 11 ຄົນ ໄດ້ຮັບບາດເຈັບ ອົງການຂ່າວ Al Ahram ຂອງ ທາງການອີຈິບລາຍງານຍວ່າ ຈຳນວນຂອງຜູ້ບາດເຈັບລົ້ມຕາຍ ອາດຈະເພີ້ມຂຶ້ນຕື່ມ ເຫດລະເບີດອີກບັ້ນນຶ່ງ ທີ່ສະຖານີລົດໄຟໃຕ້ດິນ Al-Marj ທາງພາກຕາເວັນອອກ ຂອງ ນະຄອນຫຼວງໄຄໂຣ ກໍເຮັດໃຫ້ 3 ຄົນບາດເຈັບ ອີຈິບກຳລັງປະເຊີນກັບຄວາມວຸ້ນວາຍ ຈາກການກໍ່ກະບົດ ຂອງກຸ່ມອິສລາມຫົວຮຸນແຮງ ແລະມີການວາງລະເບີດເປັນປະຈຳໃນທົ່ວປະເທດ ນັບຕັ້ງພວກທະຫານ ໄດ້ໂຄ່ນລົ້ມປະທານາທິບໍດີ ທີ່ໄດ້ຮັບເລືອກຂຶ້ນມາ ທ່ານ Mohamed Morsi ໃນເດືອນກໍລະກົດ ປີ 2013 ຍັງບໍ່ທັນມີການລະບຸເທື່ອວ່າ ແມ່ນກຸ່ມໃດເປັນຜູ້ວາງລະເບີດໂຈມຕີໃນຄັ້ງນີ້